Bob Bertemes

Må ikke forveksles med Bob Bertemes (mellomdistanseløper) (f. 1994)

Bob Bertemes (født 1993) er en luxembourgsk kulestøter. Han har sølv fra U23-EM i friidrett 2015 som beste individuelle resultat, og innehar den nasjonale rekorden for Luxembourg både innendørs og utendørs. 

 Idrettskarriere 
Bertemes deltok ved De europeiske småstatslekene 2011 (Games of the Small States of Europe) i Schaan i Liechtenstein, der han kom på 3.-plass i kulestøt, bak islandske Ódinn Björn Thorsteinsson og kypriotiske Georgios Arestis.LieGames 2011 - Shot Put, Men - Final   , besøkt 25. august 2015. Samme år deltok han ved junior-EM i friidrett 2011 i Tallinn, men kastet 17,42 i kvalifiseringsrunden, der han ble 23. beste utøver, og nådde ikke finalen. 

Ved junior-VM i friidrett 2012 i Barcelona kom han på 8.-plass i kvalifiseringsrunden, med 19,33 meter, og ble kvalifisert til finalen.IAAF - 14th IAAF World Junior Championships > Shot Put (6kg) - men, besøkt 26. august 2015. I finalen fikk han ingen gyldige kast, og kom sist av de 12 som var kvalifisert. 

Han kom på nytt på 3.-plass ved De europeiske småstatslekene 2013, som ble arrangert i Luxembourg. Hans lengste kast var på 17,65 meter, som var ny luxembourgsk rekord i denne øvelsen. Kulestøt ble vunnet av Danijel Furtula. Bertemes deltok deretter ved U23-EM i friidrett 2013, men ble slått ut i kvalifiseringsrunden med 13. lengste kast. Luxembourg deltok i Third League ved Lag-EM i friidrett 2013, og Bertemes vant her kulesstøtkonkurransen, som ga 12 poeng i lagkonkurransen, der Luxembourg kom på 5.-plass. Han deltok også ved Jeux de la Francophonie 2013, der han kom på 4.-plass, med en ny nasjonal rekord på 18,78 meter.Jeux de la Francophonie - Nice 2013 Athletisme Resultats    

Belgia deltok igjen i Third League ved Lag-EM i friidrett 2014, og denne gangen kom han på 2.-plass i kulestøtkonkurransen, bak Kemal Mesic. 

Ved EM i friidrett innendørs 2015 satte han ny nasjonal innendørsrekord i kvalifiseringen, med 20,56 meter, og i finalen kastet han 20,48 meter og kom på 5.-plass. Han kom på 5.-plass ved European Cup Winter Throwing 2015, da han kastet 19,85 meter.European Athletics - 15th European Cup Winter Throwing, Estadio Municipal Dr. Magalhães Pessoa Leiria  POR  14 - 15 March   , besøkt 26. august 2015. Dette var nasjonal rekord i kulestøt utendørs. Han vant kulestøt ved De europeiske småstatslekene 2015, og ved U23-EM i friidrett 2015 kom han på 2.-plass bak kroatiske Filip Mihaljević. 

Han forbedret den nasjonale rekorden utendørs til 19,87 ved VM i friidrett 2015, dette var det 14. lengste kastet i kvalifiseringen. Han nådde ikke finalen i dette mesterskapet.

2021
Bob Bertemes tok en 21. plass for landet sitt i kulestøt under Sommer-OL 2020 i Tokyo og kvalifiserte seg derfor ikke til finalen.

 Referanser 

 Eksterne lenker 

  Profil hos Comité Olympique et Sportif Luxembourgeois
  Profil hos All-athletics.com

Kategori:Luxembourgske friidrettsutøvere
Kategori:Luxembourgske mestere i friidrett
Kategori:Deltakere for Luxembourg under VM i friidrett 2015
Kategori:Deltakere for Luxembourg under VM i friidrett 2017
Kategori:Deltakere for Luxembourg under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Luxembourg under EM i friidrett innendørs 2021
Kategori:Deltakere for Luxembourg under EM i friidrett 2022
Kategori:Deltakere for Luxembourg under VM i friidrett 2023
Kategori:Deltakere for Luxembourg under VM i friidrett innendørs 2024
Kategori:Deltakere for Luxembourg under EM i friidrett 2024
Kategori:Deltakere for Luxembourg under Sommer-OL 2024
Kategori:Friidrettsutøvere under Sommer-OL 2024